Legis autenticæ ita percipiunt, ut quicumque jus suum in alium transfundere voluerit, si satis acurate patiare voluerit, per paginæ scripturam asserere atque testificari procuret. Quapropter ego Witburgis, mater Petri de Nucibus, ob remedium animæ meæ atque parentum meorum, tribuo summo Deo et beatæ perpetuæ Dei Genitrici Mariæ, et altari beati Johannis Baptistæ de Paredo et domno Hugoni priori, necnon cunctis fratribus inibi Deo servientibus tam præsentibus quam futuris, quicquid in duabus festivitatibus beati Petri apostolorum principis in ecclesia quæ est sita Curdiaco; deinde præfato loco quicquid habeo, quicquid possideo in prædicta villa, tali tenore tribuo et concedo, si duo filii mei absque heredibus ex uxore legali moriuntur. Post multum vero temporis, ego Petrus de Nucibus, filius præfatæ dominæ, peccatis meis exigentibus concedi in infirmitate; quapropter vocare feci domnum Gerardum, priorem de Paredo, et pro animæ meæ salute meorumque parentum, in vita mea tradidi Deo æterno et beatæ Dei Genitrici virgini Mariæ, atque præfato priori omnique conventui fratrum de Paredo, tam præsentium quam futurorum ibidem Deo jugiter servientium, in investitura quicquid in ecclesia Curdiaci habebam et tenebam, cum cimiterio ejusdem ecclesiæ, necnon et domum meam cum virgulto; post mortem vero meam, quicquid habendo possideo in villa Curdiaci, tam in hominibus quam in domibus, tam in pratis quam in nemoribus, quam in terris cultis quam incultis, cum omnibus appendiciis suis, absque ulla retentione; et ex hoc accepi palefredum quendam et centum solidos. Sane horum donationum adsunt hii testes: Hugo Beraldus, Hugo Rodulfus, Joceramus de Vilers, Duramnus presbiter, Stephanus de Janthals, Belinus famulus, Wilelmus et duo nepotes ejus.